Vedľajšie účinky lieku Neurol.
Dobrý deň, prosím ako škodí neurol 5mg pre dospelého človeka.Dakujem
Dobrý deň,
ďakujeme za Vašu otázku.
Liek Neurol obsahuje liečivo alprazolam, ktoré patrí do skupiny benzodiazepínov. Používa sa u dospelých na liečbu príznakov úzkosti, ktoré sú závažné, obmedzujúce alebo predstavujú pre pacienta extrémnu záťaž.
Tak ako všetky lieky, aj liek Neurol môže spôsobovať vedľajšie účinky, hoci sa neprejavia u každého. Všetky pozorované vedľajšie účinky sú uvedené v písomnej informácii pre používateľa, ktorá je súčasťou lieku. Liek Neurol sa má užívať v najnižšej možnej účinnej dávke, čo najkratší možný čas a maximálne 2 – 4 týždne. Často sa má opakovane prehodnocovať, či je potrebné v liečbe pokračovať. Dlhodobá liečba sa neodporúča, pretože sa môže vyvynúť závislosť na účinnú zložku.
Prajem Vám pekný deň.
S pozdravom
PharmDr. Patrícia Čečková